Document ID: /roh_data/filtered/fineweb-2-filterrobots_roh.jsonl.gz/9996

Per il spectacul da skis da questa fin d'emna è tut pront - las meglras skiunzas cumbattan per puncts e medaglias si Salastrains a San Murezzan. Avant fan ils organisaturs anc cursas da la cuppa europeica.
Quasi ina instituziun
Dapi onns adina da la partida è Dumeng Giovanoli. Per el è l'esser voluntari ina grond'onur. Ed el po dar enavos a las giuvnas atletas ed als giuvens atlets ina part da tut quai, ch'el ha pudì profitar e giudair durant ses temp da skiunz da professiun.
El è numnadamain stà l'emprim Svizzer, che ha gudagnà puncts en la cuppa mundiala. Durant ils onns 1968 fin 1970 ha el gì l'exploit da sia carriera - el ha gudagnà il slalom da Wengen ed in emna pli tard era il slalom a Kitzbühel.
Dumeng Giovanoli ha persequità l'entir svilup da las cursas en moda e maniera activa. Ed el sa far il congual tranter il circus da skis dad ozendi e quel d'avant 50 onns.
RTR Telesguard 17:40